नाथाय बिपिएफ दोलोआ बोरै सिरि थालायखो। गोहोनि मासि ओरैनो बोरै गारनो। सानखान्थि खालामनो हमबाय, बिजेपिआबो बिपिएफनि गोहो मोन्दांबाय आरो लोगो लोगो हटेल राजखान्थि गेलेबाय। बिजेपिनि गोहोनि फारसे नोजोरबोजानानै कंग्रेस-बिपिएफनि गोबां सोद्रोमाफोराबो हटेल राजखान्थिआव हाबो। हटेल राजखान्थिखौ नुनानै राइजोआबो समखिखांबाय। गोहोनि राजखान्थिखौ नुनानै सोंथि सोमजिबाय, गोहोनि लुबैनाया थारैनो बेसेबां गोथौ। सोंथि सोमजिबाय थारैनो बिटिसिनि गोहोआ सोरनि आखाइआव। गोदानै सायख’जानाय साफ्रोमबो सोद्रोमाफोरा फारि फारि हटेलनि आन्दो ख’थायाव। जेन’बा बिटिसिआ हटेलआवसो थाफैनांबाय।